stanford-oval/wikipedia huggingface dataset:
ชาขาว
ประโยชน์ของชาขาวต่อสุขภาพ > คุณสมบัติชะลอความแก่

ชาขาวมีคุณสมบัติในการต้านอนุมูลอิสระสูงมากและยังสามารถช่วยชะลอความแก่ เซลล์ผิวหนังจะถูกทำลายโดยอนุมูลอิสระภายใต้ภาวะกดดันในการเกิดปฏิกิริยาออกซิเดชั่น (Oxidative stress) ทำให้เกิดริ้วรอยและจุดด่างดำ โดยเฉพาะอย่างยิ่งภายใต้มลภาวะและแสงแดดแดด จากการศึกษาวิจัยของมหาวิทยาลัยคิงสตัน (Kingston University) ประเทศอังกฤษ ในการใช้สารสกัดจากชาขาวต่อการปกป้องโครงสร้างโปรตีนอีลาสตินและคอลลาเจนในชั้นผิวหนัง พบว่าสารที่สกัดจากชาขาวสามารถปกป้องการทำงานของเอนไซม์ที่ทำลายอีลาสตินและคอลลาเจน ซึ่งจะทำให้เกิดริ้วรอยและรอยเหี่ยวย่นทำให้เกิดผลดีต่อโครงสร้างของผิวหนัง คือ เสริมสร้างความแข็งแรงของเซลล์ผิวหนัง ช่วยในด้านความยืดหยุ่นของผิวหนังให้มีประสิทธิภาพดีขึ้น รวมทั้งส่งผลต่อการทำงานของปอด เส้นเลือด เส้นเอ็นต่าง ๆ และผิวหนังทำงานได้ดีด้วย
แหล่งข้อมูลอื่น

Linus Pauling Institute: Micronutrient Information Center (http://lpi.oregonstate.edu/infocenter/phytochemicals/tea/)
http://jn.nutrition.org/cgi/content/full/133/10/3285S
White Tea for Hair and Skin care (http://www.cosmetochem.ch/upload/docs/publications/rooibos.pdf เก็บถาวร 17 เมษายน 2012 ที่ เวย์แบ็กแมชชีน)
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
ชัมโปราโด

ข้าวต้มช็อกโกแลตของฟิลิปปินส์
| --- | --- |
 บน: ชัมโปราโด ราดนมด้านบน, ล่าง: ตับลียา ก้อนโกโก้สำหรับปรุงชัมโปราโด ทำจากเมล็ดโกโก้คั่วบดแล้วอัด
ประเภท: ข้าวต้ม
แหล่งกำเนิด:  ฟิลิปปินส์
อุณหภูมิเสิร์ฟ: ร้อนหรือเย็น
ส่วนผสมหลัก: ข้าวเหนียว ตับลียา (ก้อนโกโก้) นมหรือกะทิ น้ำตาล
ส่วนผสมที่มักใช้: ดาอิง หรือ ตูโย (ปลาเค็มแห้ง) และเมล็ดโกโก้
รูปแบบอื่น: ตีนุกฮง
จานอื่นที่คล้ายกัน: ชัมปูร์ราโด
 ตำราอาหาร: ชัมโปราโด   สื่อ: ชัมโปราโด
ชัมโปราโด (ตากาล็อก: champorado) หรือ ชัมปูราโด (ตากาล็อก: tsampurado) (จาก สเปน: champurrado) เป็นข้าวต้มช็อกโกแลตซึ่งเป็นของหวานของฟิลิปปินส์
ส่วนผสม

ตามธรรมเนียมแล้วจะทำจากการต้มข้าวเหนียวกับ ตับลียา ซึ่งเป็นก้อนโกโก้ที่ได้จากการบดอัดเมล็ดโกโก้ที่คั่วแล้ว จะรับประทานตอนร้อนหรือเย็นก็ได้ โดยทั่วไปแล้วจะรับประทานเป็นอาหารเช้าหรืออาหารว่างมื้อบ่าย โดยราดนมหรือกะทิลงไปหรือเติมน้ำตาลตามชอบ บางครั้งอาจจะรับประทานคู่กับดาอิง หรือ ตูโย (ปลาเค็มแห้ง)
ตีนุกฮง (tinughong) เป็น ชัมโปราโด อีกรูปแบบหนึ่งที่นิยมรับประทานในแถบพื้นที่ที่ใช้ภาษากลุ่มวิซายัน ซึ่งจะต้มข้าวเหนียวกับน้ำตาลแทน ตับลียา บางครั้งอาจจะเติมนมหรือกาแฟลงไปด้วย นอกจากนี้ยังมี ชัมโปราโด รูปแบบใหม่ที่เรียกว่า อูเบชัมโปราโด ซึ่งใช้มันเสาเป็นส่วนประกอบทำให้มีสีม่วง
ประวัติ

ประวัติของอาหารชนิดนี้สามารถสืบย้อนไปได้ถึงสมัยที่ฟิลิปปินส์เป็นอาณานิคมของสเปน ในสมัยที่ฟิลิปปินส์กับเม็กซิโกค้าขายระหว่างกันนั้น พ่อค้าชาวเม็กซิกันได้นำวิธีการปรุง ชัมปูร์ราโด ซึ่งเป็นเครื่องดื่มที่ทำจากโกโก้และ มาซา หรือแป้งข้าวโพดที่เตรียมด้วยน้ำด่างเข้ามาเผยแพร่ในฟิลิปปินส์ ในขณะเดียวกันก็นำวิธีการเตรียม ตูบา หรือน้ำตาลเมาแบบฟิลิปปินส์กลับไปเผยแพร่ที่เม็กซิโกด้วย หลังจากนั้นชาวฟิลิปปินส์ก็ได้ดัดแปลงวิธีการเตรียมโดยใช้ข้าวเหนียวต้มแทน มาซา
ดูเพิ่ม

โชโกลาเต
ธันยาธนัส วงษ์สวัสดิ์ปภา

| ภารดี วงษ์สวัสดิ์ |
| --- | --- |
เกิด: 1 กรกฎาคม พ.ศ. 2525 (42 ปี) ภารดี อยู่ผาสุข
คู่สมรส: เชื้อชาติ วงษ์สวัสดิ์ (2557–ปัจจุบัน)
อาชีพ: นักแสดง, นางแบบ, พิธีกร
ผลงานเด่น: ลลิล - อธิษฐานรัก (2551)   ลออ/มีดี้ - เซน...สื่อรักสื่อวิญญาณ (2551)   อนงค์นารถ - เมียหลวง (2552)   ผกา - ไฟหวน (2556)   สังวร - คือหัตถาครองพิภพ (2556)   มารตี - ดั่งสวรรค์สาป (2558)   วาสินี - โซ่เวรี (2563)   ราณี - ฟ้ามีตะวัน (2563)   นุสบา - สายเปล (2565)
ภารดี วงษ์สวัสดิ์ (  1 กรกฎาคม 2525) เดิมมีชื่อจริงว่า ภารดี อยู่ผาสุข ชื่อเล่น เปิ้ล เป็นนักแสดง นางแบบ และพิธีกรชาวไทย ลูกครึ่งไทย-กรีซ
ประวัติ

ธันยาธนัส วงษ์สวัสดิ์ปภา มีชื่อเดิมว่า ภารดี อยู่ผาสุข เกิดเมื่อวันที่ 1 กรกฎาคม พ.ศ. 2525 เป็นนักแสดงชาวไทยเชื้อสายกรีก มารดาเป็นชาวไทยชื่อณัฏฐา อยู่ผาสุข มีน้องสาวคนหนึ่งอยู่ประเทศอิตาลี เธอเข้ารับการศึกษาระดับอนุบาลที่โรงเรียนไกรอำนวยวิทยา, ระดับประถมศึกษาที่โรงเรียนบางบัว, ระดับมัธยมศึกษาที่โรงเรียนสวนกุหลาบวิทยาลัย นนทบุรี ระดับอุดมศึกษาที่คณะวิทยาการจัดการ สาขานิเทศศาสตร์ มหาวิทยาลัยสวนดุสิต และระดับปริญญาโท การบริหารการสื่อสาร คณะนิเทศศาสตร์ มหาวิทยาลัยเกษมบัณฑิต
มีผลงานในวงการชิ้นแรก ๆ คือแสดงในมิวสิกวิดีโอเพลง ม้ามืด ของสมชาย เข็มกลัด และแสดงภาพยนตร์โฆษณาโยเกิร์ตพร้อมดื่มดัชมิลล์ยูเอชทีกับจุลจักร จักรพงษ์ มีผลงานสร้างชื่อคือละครเรื่อง ขิงก็ราข่าก็แรง รับบทเป็น ภรณี
ภารดี สมรสกับเชื้อชาตินที วงษ์สวัสดิ์ปภา (นามเดิม: เชื้อชาติ วงศ์สวัสดิ์) ซึ่งเป็นนักแสดงและนายแบบ เมื่อวันที่ 25 ตุลาคม พ.ศ. 2557  ทั้งคู่ มีบุตร-ธิดา ด้วยกัน 2 คน บุตรสาวคนที่ 1 ชื่อ วริสรา วงษ์สวัสดิ์ปภา ชื่อเล่น กาย่า (เกิด 2 กันยายน 2558) บุตรสาวคนที่ 2 ชื่อ พรปวีณ์ วงษ์สวัสดิ์ ชื่อเล่น นารา (เกิด 1 มิถุนายน 2560)  ,
ธุรกิจส่วนตัว

ธุรกิจส่วนตัวของ เปิ้ล ธันยาธนัส ร่วมกับ นิว เชื้อชาตินที มีดังนี้
| พุทธศักราช | รายชื่อธุรกิจ | รายละเอียด | หมายเหตุ |
| --- | --- | --- | --- |
| 2558 - ปัจจุบัน | Pizzazo Bistro & Bar (พิซซ่าโซ่ บิสโทร แอนด์ บาร์) | ร้านอาหารอิตาเลียน | ตั้งอยู่ที่ซอยสุขุมวิท 16 แขวงคลองตันเหนือ เขตวัฒนา กรุงเทพมหานคร 10110 |
แหล่งข้อมูลอื่น

ธันยาธนัส วงษ์สวัสดิ์ปภา ที่อินสตาแกรม
ไซโคลคอนเวอร์เตอร์

ภาพแสดงไซโคลคอนเวอร์เตอร์แบบโหมดปิดกั้น (อังกฤษ: blocking mode cycloconverter)
ไซโคลคอนเวอร์เตอร์ (cycloconverter (CCV)) เป็นตัวแปลง รูปคลื่น AC ที่มีความถี่คงที่และแรงดันคงที่ ให้เป็นรูปคลื่น AC อื่นที่มีความถี่ต่ำกว่าโดยการสังเคราะห์รูปคลื่นที่ขาออก จากเศษส่วนของแหล่งจ่าย AC โดยไม่ต้องมีการเชื่อมโยงกับไฟ DC ในช่วงกลาง (Dorf 1993, pp. 2241–2243 harvnb error: no target: CITEREFDorf1993 (help) และ Lander 1993, p. 181 harvnb error: no target: CITEREFLander1993 (help)) CCV มีสองชนิดหลักได้แก่ชนิดกระแสไหลเวียนและชนิดโหมดปิดกั้น ผลิตภัณฑ์กำลังสูงในทางพานิชย์ส่วนใหญ่เป็นชนิดโหมดปิดกั้น
ลักษณะเฉพาะ

ขณะที่อุปกรณ์สวิตช์ที่ใช้ SCR แบบควบคุมด้วยเฟสสามารถนำมาใช้ตลอดช่วงกำลังของ CCV, CCV แบบ ไตรแอค ต้นทุนต่ำพลังงานต่ำก็ถูกสงวนไว้สำหรับการใช้ในงานที่มีโหลดแบบความต้านทาน ทั้งแอมพลิจูดและความถี่ของแรงดันขาออกของตัวแปลงมีการเปลี่ยนแปลง อัตราส่วนของความถี่ที่ขาออกต่อขาเข้าของ CCV แบบสามเฟสจะต้องน้อยกว่าประมาณหนึ่งส่วนสามสำหรับ CCV โหมดกระแสไหลเวียนหรือครึ่งหนึ่งสำหรับ CCV โหมดปิดกั้น(Lander 1993, p. 188) harv error: no target: CITEREFLander1993 (help) คุณภาพของรูปคลื่นที่ขาออกจะดีขึ้นเมื่อ พัลส์นัมเบอร์ ของ วงจรสะพาน ที่ใช้อุปกรณ์สวิตช์ (อังกฤษ: switching-device bridge) ในรูปแบบการทำงานแบบเลื่อนเฟส (อังกฤษ: phase-shifted configuration) ในขาเข้าของ CCV มีค่าเพิ่มขึ้น โดยทั่วไป CCV สามารถมี configuration ที่มีอัตราส่วนขาเข้าต่อขาออก เป็น 1 เฟส/1 เฟส, 3 เฟส/1 เฟสและ 3 เฟส/3 เฟส แต่ที่ใช้งานมากที่สุดเป็นแบบ 3 เฟส/3 เฟส
ตำบลสามชุก

| ตำบลสามชุก |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Sam Chuk
ตลาดสามชุก
แผนที่ตำบลในจังหวัดสุพรรณบุรี เน้นตำบลสามชุก
ประเทศ: ไทย
จังหวัด: สุพรรณบุรี
อำเภอ: สามชุก
พื้นที่
 • ทั้งหมด: 29.80 ตร.กม. (11.51 ตร.ไมล์)
ประชากร (2566)
 • ทั้งหมด: 9,568 คน
 • ความหนาแน่น: 321.07 คน/ตร.กม. (831.6 คน/ตร.ไมล์)
รหัสไปรษณีย์ : 72130
รหัสภูมิศาสตร์: 720803
 ส่วนหนึ่งของสารานุกรมประเทศไทย
สามชุก เป็นตำบลหนึ่งในอำเภอสามชุก จังหวัดสุพรรณบุรี เป็นที่ตั้งของตลาดสามชุก 100 ปี และที่ว่าการอำเภอสามชุก และเป็นแหล่งชุมชนของชาวไทยเชื้อสายจีน พื้นที่ทั้งตำบลอยู่ในเขตเทศบาลตำบลสามชุก
ที่ตั้งและอาณาเขต

ตำบลสามชุกมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลกระเสียว และตำบลนางบวช (อำเภอเดิมบางนางบวช)
ทิศตะวันออก ติดต่อกับตำบลวังลึก
ทิศใต้ ติดต่อกับตำบลย่านยาว
ทิศตะวันตก ติดต่อกับตำบลบ้านสระ และตำบลหนองผักนาก
ประวัติ

ปี พ.ศ. 2499 นายพินิต โพธิพันธุ์ ผู้ว่าราชการจังหวัดสุพรรณบุรี ร่วมกับกำนันตำบลสามชุก ผู้ใหญ่บ้านและผู้นำชุมชน ได้พิจารณาพื้นที่ตำบลสามชุก เป็นพื้นที่ตั้งของศูนย์ราชการอำเภอสามชุก เป็นที่ชุมนุมชนหนาแน่น มีตลาด สถานีอนามัย จึงตั้งเป็น สุขาภิบาลสามชุก ในปี พ.ศ. 2499
ปี พ.ศ. 2508 สุขาภิบาลสามชุกมีชุมชนค่อนข้างหนาแน่นกระจายเต็มพื้นที่ และมีพื้นที่ใกล้เคียงเป็นพื้นที่ตลาดและมีแนวขตติดต่อกัน นายพัฒน์ บุญยรัตพันธ์ ผู้ว่าราชการจังหวัดสุพรรณบุรี และนายทวี แรงขำ รัฐมนตรีช่วยว่าการกระทรวงมหาดไทย ได้พิจารณาขยายเขตสุขาภิบาล โดยมีพื้นที่บางส่วนของหมู่ 1–6 ของตำบลสามชุก บางส่วนของหมู่ 1,4,6,9 ของตำบลย่านยาว และบางส่วนของหมู่ 8 ของตำบลกระเสียว และต่อมาในปี พ.ศ. 2542 สุขาภิบาลสามชุกได้รับการจัดตั้งขึ้นเป็นเทศบาลตำบล ด้วยผลของกฎหมาย
ปี พ.ศ. 2546 เขตองค์การบริหารส่วนตำบลสามชุกมีพื้นที่ 6 หมู่บ้าน ประชากร 2,831 คน และมี 438 ครัวเรือน บางส่วนอยู่ในเขตเทศบาลตำบลสามชุก โดยส่วนที่อยู่นอกเขตเทศบาลมีสภาพไม่เข้าองค์ประกอบความเป็นหมู่บ้าน จึงพิจารณาให้รวมองค์การบริหารส่วนตำบลสามชุกเข้ากับเทศบาลตำบลสามชุก ในปี พ.ศ. 2547 ทำให้ตำบลสามชุกอยู่ในเขตเทศบาลตำบลสามชุกทั้งหมด
แกงป่า

แกงป่าผักหวาน
แกงป่า เป็นแกงแบบไม่ใส่กะทิ นิยมใส่เครื่องเทศจำนวนมากเพื่อปรุงกลิ่นรส โดยเฉพาะเพื่อดับกลิ่นคาวหรือกลิ่นสาบของเนื้อสัตว์
ประวัติ

ธวัชชัย สู่เพื่อน ผู้อำนวยการสำนักทรัพย์สินและรายได้ มหาวิทยาลัยราชภัฏสวนสุนันทา สันนิษฐานว่า แกงป่าปลาช่อน คงมีมาตั้งแต่อาณาจักรสุโขทัยแล้ว เพราะปลาเป็นอาหารที่นิยมบริโภคในท้องถิ่น ด้วยการปรุงให้สุก และใช้สมุนไพรซึ่งหาได้ง่ายในท้องถิ่น สอดคล้องกับสกุลตรา ค้ำชู อาจารย์ประจำสาขาคหกรรมศาสตร์ คณะวิทยาศาสตร์และเทคโนโลยี มหาวิทยาลัยราชภัฏสวนสุนันทา กล่าวว่า "แกงป่าปลาช่อนสมัยสุโขทัย มีลักษณะใกล้เคียงกับแกงป่าปัจจุบัน แตกต่างกันตรงที่ยังไม่มีส่วนผสมของหอม กระเทียม  เพราะสุโขทัยยังไม่มีบันทึกว่ามีการใช้ (มาใช้กันในสมัยอยุธยา) เครื่องแกงเน้น กระชาย ข่า ตะไคร้ ไพล และใบกะเพรา รสเผ็ดร้อนจึงมาจากสมุนไพรที่มีกันในท้องถิ่น ส่วนเรื่องเนื้อสัตว์ เหตุที่เราสันนิษฐานว่าเป็นปลามีข้อมูลประกอบในเรื่องของอุปกรณ์การปรุงอาหาร สิ่งที่ให้ความร้อน สมัยก่อนเราใช้ฟืน ดังนั้นเนื้อสัตว์เหนียว ๆ จึงยังไม่นิยม เราจึงบริโภคกุ้ง ปลา ที่สุกง่าย ใช้ความร้อนไม่มาก..."
ในตำรา แม่ครัวหัวป่าก์ (พ.ศ. 2451) ของท่านผู้หญิงเปลี่ยน ภาสกรวงศ์ มีสูตร "ปลาดุกแกงป่า" แต่แตกต่างจากปัจจุบัน เช่นมีการใส่กะทิ ดังข้อความว่า "…พริกชี้ฟ้าสดเมล็ดเขียว กระชาย ตะไคร้ ข่า หัวเปราะหอม ผิวมะกรูด กระเทียมลงครกตำเปนน้ำพริก แต่อย่าให้เลอียดทีเดียว มะพร้าวปอกคั้นกะทิลงหม้อเคี่ยวให้แตกมัน เอาน้ำพริกละลายในกะทิเมื่อเดือดดีแล้ว เนื้อปลาดุกล้างน้ำให้สะอาดเทลง น้ำเคยดีราดลง ใบผักชีฝรั่งหั่นเปนท่อนสั้นๆ บันจุลง ชิมดูจืดเค็มตามชอบแล้วยกลง หอมเจียวกระเทียมเจียวเอาไว้โรยน่าเมื่อตักไปตั้งให้รับประทาน…"
ความหลากหลาย

แกงป่าในแต่ละท้องถิ่นมีความแตกต่างกัน โดยมากเป็นความแตกต่างที่เครื่องเทศในแต่ละท้องถิ่น ดังนี้
จังหวัดเพชรบุรี ใส่พริกกะเหรี่ยงและกะปิ
จังหวัดราชบุรี ใส่พริกกะเหรี่ยง ซึ่งมีรสเผ็ดร้อน เครื่องเทศอื่น ๆ ที่ใช้คือ ยี่หร่า ลูกผักชี โป๋ยกั๋ก พริกไทย กานพลู เวลาปรุงใส่กระชายและใบกะเพรามาก
จังหวัดสุพรรณบุรี ใช้ทั้งพริกแห้งและพริกสด นิยมใส่หอมแดง
จังหวัดนครศรีธรรมราช ใช้ทั้งพริกขี้หนูสดและแห้ง
ภาคตะวันออก ใช้เครื่องเทศที่เป็นเอกลักษณ์ของท้องถิ่น เช่น ทางจันทบุรีและตราดใช้หัวไพล ขิงแห้ง กระทือ เปราะหอม เร่วหอม หน่อกระวาน ลูกกระวาน ทางระยอง นิยมใส่ดอกผักชีไร่ ดอกกะเพรา ดอกผักชีฝรั่ง และนิยมใส่พริกตุ้มซึ่งเป็นผักท้องถิ่นลงในแกงด้วย
กรมทหารรักษาวัง

สำหรับกรมทหารรักษาวังในปัจจุบันนี้ ดูที่ กองพันทหารราบที่ 3 กรมทหารมหาดเล็กราชวัลลภรักษาพระองค์ที่ 1
| กรมทหารรักษาวัง วปร>  |
| --- | --- |
ประจำการ: 2 พฤษภาคม พ.ศ. 2454 (113 ปี)
ประเทศ:  ไทย
ขึ้นต่อ: กระทรวงวัง
รูปแบบ: กำลังกึ่งทหาร
บทบาท: ถวายความปลอดภัยแด่องค์พระมหากษัตริย์
กองบัญชาการ: พระบรมมหาราชวังและพระราชวังดุสิต กรุงเทพมหานคร ประเทศไทย
สีหน่วย:   สีบานเย็น
ผู้บังคับบัญชา
ผู้บังคับการพิเศษ: พระบาทสมเด็จพระมงกุฎเกล้าเจ้าอยู่หัว
ผู้บังคับการ: พระยาอนิรุทธเทวา (หม่อมหลวงฟื้น พึ่งบุญ)
จเรทหาร: พระยาประสิทธิ์ศุภการ (หม่อมหลวงเฟื้อ พึ่งบุญ)
เครื่องหมายสังกัด
ตราหน้าหมวกอุศเรน: 
กรมทหารรักษาวัง วปร. หรือนามอย่างเป็นทางการว่า กรมทหารรักษาวังของพระบาทสมเด็จพระมงกุฎเกล้าเจ้าอยู่หัว เป็นกองกำลังกึ่งทหารส่วนพระองค์ในพระบาทสมเด็จพระมงกุฎเกล้าเจ้าอยู่หัว ก่อตั้งขึ้นเมื่อวันที่ 2 พฤษภาคม พ.ศ. 2454 ทำหน้าที่ถวายความปลอดภัยเป็นการส่วนพระองค์ จึงทำให้กรมทหารแทนทหารจากกรมทหารมหาดเล็กรักษาพระองค์ โดยพระบาทสมเด็จพระมงกุฎเกล้าเจ้าอยู่หัวทรงมีพระราชดำริว่า การทหารวังนั้น "มิใช่หน้าที่ของทหาร" แต่เป็นของกรมวังนอก
กรมทหารรักษาวัง อยู่ในสังกัดกระทรวงวัง โดยมีสมุหราชองครักษ์เป็นผู้บังคับการ ทำหน้าที่รับสนองพระบรมราชโองการ และมีเจ้าหน้าที่เป็นพลเรือน โดยใช้พระราชทรัพย์ส่วนพระองค์เป็นงบประมาณสำหรับบริหารกิจการภายในกรมทหารรักษาวัง และมีศาลทหารรักษาวังสำหรับพิจารณาคดีโดยเฉพาะ ทำให้สายการบังคับบัญชาของกรมทหารรักษาวังแยกออกจากกระทรวงกลาโหม
ภายหลังการสวรรคตของพระบาทสมเด็จพระมงกุฎเกล้าเจ้าอยู่หัว ในรัชสมัยของพระบาทสมเด็จพระปกเกล้าเจ้าอยู่หัว ทรงลดความสำคัญของกรมทหารรักษาวังลงด้วยการลดทอนอัตรากำลังพลของกรมทหารรักษาวัง และเมื่อปี พ.ศ. 2478 คณะราษฎรยุบเลิกกรมทหารรักษาวังไปสังกัดหน่วยทหารของกองทัพบก กระทรวงกลาโหมแทน และเมื่อปี พ.ศ. 2488 ปัจจุบันได้เปลี่ยนเป็นกองพันทหารราบที่ 3 กรมทหารมหาดเล็กราชวัลลภรักษาพระองค์ที่ 1
ภูมิหลัง

ครั้งเมื่อพระบาทสมเด็จพระมงกุฎเกล้าเจ้าอยู่หัวเสด็จขึ้นครองราชสมบัติ ช่วงเดือนเมษายน พ.ศ. 2454 ได้เกิดเหตุการณ์กบฏ ร.ศ. 130 ทหารจำนวนหนึ่งได้ก่อกบฏ แม้ว่าการก่อกบฏในครั้งนี้จะไม่สำเร็จ แต่เหตุการณ์ดังกล่าว ได้ส่งผลกระทบโดยตรงต่อความมั่นคงต่อพระราชบัลลังก์ของพระองค์ เพราะเป็นครั้งแรกของสถาบันกษัตริย์ถูกท้าทายพระราชอำนาจ
โดยเมื่อวันที่ 6 เมษายน พ.ศ. 2454 พระบาทสมเด็จพระมงกุฎเกล้าเจ้าอยู่หัวมีพระราชหัตถเลขาถึงเจ้าพระยารามราฆพ เรื่องการก่อตั้งกรมทหารรักษาวัง วปร. แทนทหารของกองทัพบก ความว่า
"เมื่อวันที่ 6 เมษายน ฉันได้พูดจาตกลงกับเสนาบดีกระลาโหมว่า กรมวังนอก ซึ่งมีน่าที่รักษายามตามประตูพระบรมมหาราชวังและวังสวนดุสิต จะได้จัดวางระเบียบใหม่ คือจะได้จัดให้เป็นทหาร จึงขอให้เสนาบดีกระลาโหมเลือกหานายทหารมาเป็นผู้บังคับบัญชา และคนที่เกณฑ์ก็ให้ใช้เกณฑ์ตามพระราชบัญญัติลักษณะเกณฑ์ทหาร กรมวังนอก ตามที่เป็นอยู่ก่อนนั้น สามัญชนเรียกกันว่า ทหารชาววัง [...] การรักษาพาใจไม่สู้เรียบร้อย และตามประตูมียามทหารบกวางซ้อนอยู่ด้วยทุกแห่ง ส่วนที่จะระเบียบใหม่นั้น กรมทหารที่ตั้งขึ้นใหม่เรียกว่า กรมทหารรักษาวัง เป็นทหารบกจริง ๆ แต่สังกัดขึ้นกระทรวงวัง นับว่าเป็นที่เรียบร้อยดี และถอนทหารบกที่เคยวางยามตามประตูวังออกได้..."
หลังจากนั้น ในเดือนพฤษภาคม พ.ศ. 2454 พระบาทสมเด็จพระมงกุฎเกล้าเจ้าอยู่หัวทรงแสดงให้เห็นว่าไม่แน่พระราชหฤทัยต่อความจงรักภักดีของทหารในกองทัพบก ด้วยเหตุนี้ พระบาทสมเด็จพระมงกุฎเกล้าเจ้าอยู่หัว โปรดเกล้าฯ จัดตั้ง "กรมทหารรักษาวัง" ขึ้นเพื่อทำหน้าที่ถวายความปลอดภัยเป็นการส่วนพระองค์แทนทหารจากกรมทหารมหาดเล็กรักษาพระองค์ และด้วยความมุ่งหวังส่วนพระองค์ว่ากรมทหารรักษาวังนี้จะเป็นความมั่นคงต่อพระราชบัลลังก์ในพระองค์
เมื่อวันที่ 1 เมษายน พ.ศ. 2456 โปรดเกล้าฯ พระราชทานนามกรมทหารรักษาวังว่า กรมทหารรักษาวังของพระบาทสมเด็จพระมงกุฎเกล้าเจ้าอยู่หัว
โครงสร้าง

กรมทหารรักษาวัง วปร. มีรูปแบบการจัดกำลังแบบทหารราบในสังกัดกระทรวงกลาโหม โดยแบ่งออกเป็น 3 กองพัน คือ
กองพันที่ 1 กรมทหารรักษาวัง วปร. ประจำการอยู่ที่พระบรมมหาราชวัง
กองพันที่ 2 กรมทหารรักษาวัง วปร. ประจำการอยู่ที่พระราชวังดุสิต
กองพันที่ 3 กรมทหารรักษาวัง วปร. ประจำการอยู่ที่จังหวัดนครศรีธรรมราช; ก่อตั้งขึ้นเมื่อวันที่ 20 สิงหาคม พ.ศ. 2458 ซึ่งรวมพื้นที่มณฑลนครศรีธรรมราช ปัตตานี สุราษฎร์ธานี ภูเก็ต และเพชรบูรณ์ กองพันยุบเลิกเมื่อวันที่ 5 สิงหาคม พ.ศ. 2468
มีสมุหราชองครักษ์เป็นผู้บังคับการ ทำหน้าที่รับสนองพระบรมราชโองการ โดยใช้เงินพระราชทรัพย์ส่วนพระองค์เป็นเงินงบประมาณสำหรับบริหารกิจการภายในกรมทหารรักษาวัง และมีศาลทหารรักษาวังสำหรับพิจารณาคดีโดยเฉพาะ ทำให้สายการบังคับบัญชาแยกออกจากกองทัพบก กระทรวงกลาโหม
ในส่วนของกำลังพลนั้นโอนจากข้าราชบริพารที่อยู่ในสังกัดกรมวังนอก รวมถึงทหารในสังกัดกระทรวงกลาโหม ซึ่งทางกรมทหารรักษาวัง วปร. ได้ขอให้โอนย้ายมาสังกัดกรมทหารรักษาวัง วปร. นอกจากนี้แล้วยังมีข้าราชการในพระราชสำนัก รวมทั้งมหาดเล็กสมัครเข้าเป็นทหารรักษาวัง
ทหารรักษาวัง วปร. แต่งกายด้วยหมวกอุศเรนที่มีตราพระครุฑพ่าห์โลหะสีทองติดทับบนดอกไม้แพรจีบสีบานเย็น ประดับพู่สีขาว สวมเสื้อราชประแตน กางเกงสีขาบแถบสีบานเย็น
ขบวนทหารรักษาวัง วปร.
ธีระ ห้าวเจริญ

| พลเรือเอกธีระ ห้าวเจริญม> ป.ช., ม.ว.ม., ท.จ. |
| --- | --- |

รัฐมนตรีว่าการกระทรวงคมนาคม
ดำรงตำแหน่ง 9 ตุลาคม พ.ศ. 2549 – 6 กุมภาพันธ์ พ.ศ. 2551
นายกรัฐมนตรี: สุรยุทธ์ จุลานนท์
ก่อนหน้า: พงษ์ศักดิ์ รักตพงศ์ไพศาล
ถัดไป: สันติ พร้อมพัฒน์
ผู้บัญชาการทหารเรือ
ดำรงตำแหน่ง 1 ตุลาคม พ.ศ. 2541 – 30 กันยายน พ.ศ. 2543
ก่อนหน้า: พลเรือเอก สุวัชชัย เกษมศุข
ถัดไป: พลเรือเอก ประเสริฐ บุญทรง
 
ข้อมูลส่วนบุคคล
เกิด: 6 เมษายน พ.ศ. 2483 (84 ปี)
ศาสนา: พุทธ
คู่สมรส: คุณหญิงมัญชุมาศ ห้าวเจริญ

พลเรือเอก ธีระ ห้าวเจริญ เป็นอดีตรัฐมนตรีว่าการกระทรวงคมนาคม สมัยรัฐบาล พลเอก สุรยุทธ์ จุลานนท์ และเป็นอดีตสมาชิกวุฒิสภา อดีตราชองครักษ์พิเศษ  และอดีตผู้บัญชาการทหารเรือ
ประวัติ

เกิดเมื่อวันที่ 6 เมษายน พ.ศ. 2483 เป็นบุตรของนาวาโท กระวี กับนางพยงค์ ห้าวเจริญ เข้ารับการศึกษาที่ โรงเรียนเซนต์คาเบรียล และโรงเรียนนายเรือ ต่อด้วย โรงเรียนปราบเรือดำน้ำ สหรัฐอเมริกา และโรงเรียนเสนาธิการทหารเรือ ด้านชีวิตครอบครัวสมรสกับคุณหญิงมัญชุมาศ ห้าวเจริญ (สกุลเดิม สุทธิวารี) มีบุตร 1 คน คือ นายเกล้า ห้าวเจริญ
การรับราชการ

พ.ศ. 2518 เป็นผู้บังคับการเรือหลวงช้าง ต่อมาในปี พ.ศ. 2521 เป็นนายธงผู้บัญชาการทหารเรือและในปี พ.ศ. 2526 นายทหารฝ่ายเสนาธิการประจำเสนาธิการทหารเรือ ต่อมาขยับเป็นนายทหารฝ่ายเสนาธิการ ประจำผู้บัญชาการทหารรเรือในปี พ.ศ. 2527 ในปี พ.ศ. 2529 ผู้ช่วยทูตฝ่ายทหารรเรือ ประจำสถานเอกอัครราชทูตไทย ณ กรุงวอชิงตัน สหรัฐอเมริกา พ.ศ. 2533 เลขานุการกองทัพเรือ ในปี พ.ศ. 2535 เป็นรองผู้บัญชาการโรงเรียนนายเรือ และขยับเป็นผู้บัญชาการวิทยาลัยการทัพเรือ ในปี พ.ศ. 2536 ต่อมาในปี พ.ศ. 2537 ผู้ช่วยเสนาธิการทหารเรือฝ่ายยุทธบริการ ก่อนจะมาเป็น รองเสนาธิการทหารเรือ ในปี พ.ศ. 2538 และขยับเป็นเสนาธิการทหารเรือ ในปี พ.ศ. 2539 ต่อมาในปี พ.ศ. 2540 เป็นรองผู้บัญชาการทหารเรือ และตำแหน่งสูงสุดคือ เป็นผู้บัญชาการทหารเรือ พ.ศ. 2541 - 2543
การเมือง

เป็น สมาชิกวุฒิสภา ช่วงปี พ.ศ. 2539-2542 และปี พ.ศ. 2549 หลังการรัฐประหาร ได้เข้าเป็นรัฐมนตรีว่าการกระทรวงคมนาคม สมัย พล.อ.สุรยุทธ์ จุลานนท์
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2542 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2540 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2533 –  เหรียญจักรมาลา (ร.จ.ม.)
พ.ศ. 2546 –  เหรียญลูกเสือสดุดี ชั้นที่ 1
เครื่องราชอิสริยาภรณ์ > เครื่องราชอิสริยาภรณ์ต่างประเทศ

สหรัฐ :
พ.ศ. 2533 -  ลีเจียนออฟเมอริต ชั้นนายทหาร
การตั้งชื่อเอนไซม์

การตั้งชื่อเอนไซม์ ได้ตกลงเป็นสากลว่า ชื่อของเอนไซม์จะต้องประกอบด้วยหน้าที่ของเอนไซม์แล้วลงท้ายด้วยคำว่า -เอส (-ase) ตัวอย่างเช่น แอลกอฮอล์ ดีไฮโดรเจเนส (alcohol dehydrogenase), ดีเอ็นเอ พอลิเมอเรส (DNA polymerase), ไคเนส (Kinase) เป็นเอนไซม์ที่ทำหน้าที่เคลื่อนย้ายหมู่ฟอสเฟต
เอนไซม์ต่างกันแต่ทำหน้าที่เหมือนกันจะมีชื่อพื้นฐานที่เหมือนกัน ดังนั้นจึงนำจุดสังเกตความแตกต่างในคุณสมบัติอื่น ๆ มาประกอบ เช่น การใช้ pH ที่เหมาะสมมาประกอบ ตัวอย่างคือ "อัลคาไลน์ ฟอสฟาเทส" (alkaline phosphatase) หรือตำแหน่งที่มันอยู่ เช่น เมมเบรน เอทีเพส (membrane ATPase)
ยิ่งไปกว่านั้น การย้อนกลับของปฏิกิริยาเคมี มีความหมายว่าทิศทางสรีรวิทยาของการทำงานของเอนไซม์อาจจะไม่สามารถสังเกตได้ในห้องทดลอง ทั้งนี้อาจจะเป็นเพราะว่า เอนไซม์ตัวเดียวกันแต่ถูกตั้งชื่อแตกต่างกันป็นสองชื่อเช่น ชื่อหนึ่งได้จากข้อมูลการทดลองในห้องปฏิบัติการ อีกชื่อหนึ่งได้จากข้อมูลการสังเกตพฤติกรรมในเซลล์
สหภาพนานาชาติชีวเคมีและชีววิทยาโมเลกุล ได้ช่วยกันพัฒนาระบบการตั้งชื่อ (nomenclature) เอนไซม์ โดยใช้ หมายเลข อีซี (Enzyme Commission number) ซึ่งเป็นรูปแบบการจำแนกประเภทเชิงตัวเลขสำหรับเอนไซม์ โดยอิงจากปฏิกิริยาเคมีที่เอนไซม์เร่งปฏิกิริยา หมายเลข EC ทุกหมายเลขจะเชื่อมโยงกับชื่อที่แนะนำสำหรับปฏิกิริยาที่เร่งปฏิกิริยาด้วยเอนไซม์ที่เกี่ยวข้อง
หมายเลข EC ไม่ได้ระบุเอนไซม์แต่ระบุปฏิกิริยาที่เร่งปฏิกิริยาด้วยเอนไซม์ หากเอนไซม์ต่างชนิดกัน (เช่น จากสิ่งมีชีวิตต่างชนิดกัน) เร่งปฏิกิริยาเดียวกัน เอนไซม์เหล่านั้นก็จะได้รับหมายเลข EC เดียวกัน นอกจากนี้ จากวิวัฒนาการแบบเบนเข้า โปรตีนที่มีรูปแบบการพับตัวต่างกันโดยสิ้นเชิงสามารถเร่งปฏิกิริยาที่เหมือนกันได้ (บางครั้งเรียกว่าเอนไซม์ไอโซฟังก์ชันที่ไม่คล้ายคลึงกัน) และด้วยเหตุนี้จึงได้รับหมายเลข EC เดียวกัน ในทางตรงกันข้าม ตัวระบุ UniProt จะระบุโปรตีนอย่างเฉพาะเจาะจงโดยใช้ลำดับกรดอะมิโน
ซึ่งเอนไซม์แต่ละตัวจะถูกระบุโดยชุดของเลข 4 ตัว แล้วนำหน้าด้วย "EC" หมายเลขแรกเป็นชั้นของเอนไซม์ที่กำหนดโดยกลไกการทำงานของมัน:
| 0 | 1 | 2 | 3 |
| --- | --- | --- | --- |
| หมู่ | ปฏิกิริยาที่เร่ง  (Reaction catalyzed) | ตัวอย่างปฏิกิริยา  (Typical reaction) | ตัวอย่างเอนไซม์   (Enzyme example(s) with trivial name) |
|  EC 1  ออกซิโรดักเทส (Oxidoreductase) | เพื่อเร่ง ออกซิเดชัน/ปฏิกิริยารีดักชัน (reduction reactions); โดยการเคลื่อนย้าย H และ O อะตอม หรือ อิเล็กตรอน จากสสารหนึ่งไปยังอีกอันหนึ่ง | AH + B → A + BH (รีดิวซ์)  A + O → AO (ออกซิไดซ์) | ดีไฮโดรจีเนส (Dehydrogenase), ออกซิเดส (Oxidase) |
|  EC 2  ทรานสเฟอเรส (Transferase) | การย้ายหมู่ฟังก์ชัน จากสารหนึ่งไปยังอีกอันหนึ่ง อาจเป็นหมู่ เมทิล- อะคิล- อะมิโน- หรือหมู่ฟอสเฟต | AB + C → A + BC | ทรานซามิเนส (Transaminase), ไคเนส (kinase) |
|  EC 3  ไฮโดรเลส (Hydrolase) | การเกิดสองผลิตภัณฑ์จากตัวถูกเปลี่ยน 1 ตัว โดยไฮโดรไลซิส (hydrolysis) | AB + H2O → AOH + BH | ไลเปส (Lipase), อะไมเลส (amylase), เปปติเดส (peptidase) |
|  EC 4  ไลเอส (Lyase) | การเพิ่มแบบนอน-ไฮโดรไลติก หรือการกำจัดหมู่จากตัวถูกเปลี่ยน พันธะ C-C, C-N, C-O หรือ C-S อาจแยกออก | RCOCOOH → RCOH + CO2 |  |
|  EC 5  ไอโซเมอเรส (Isomerase) | การจัดเรียงภายในโมเลกุลเช่น ไอโซเมอไรเซชัน เปลี่ยนภายในหนึ่งโมเลกุล | AB → BA | ไอโซเมอเรส (Isomerase), มิวเทส (mutase) |
|  EC 6  ไลเกส (Ligase) | การเชื่อมต่อระหว่าง สองโมเลกุลโดยการสังเคราะห์ใหม่  พันธะ C-O, C-S, C-N หรือ C-C ด้วยการสลายตัวเองของ ATP | X + Y+ ATP → XY + ADP + Pi | ซินเธเทส (Synthetase) |
ดูเพิ่ม

เอนไซม์
รายชื่อเอนไซม์
การใช้ประโยชน์จากเอนไซม์
แหล่งข้อมูลอื่น

Wikidata
has the property:
EC enzyme number (P591) (ดูเพิ่มที่จำนวนการใช้)
Enzyme Nomenclature, เว็บไซต์โดยคณะกรรมการกำหนดชื่อของสหภาพนานาชาติว่าด้วยชีวเคมีและชีววิทยาโมเลกุล ดูแลโดย G.P. Moss
Enzyme nomenclature database — โดย ExPASy
List of all EC numbers  — โดย BRENDA
Browse PDB structures by EC number
Browse SCOP domains by EC number — โดย dcGO
"Compare EC numbers using EC-Blast". คลังข้อมูลเก่าเก็บจากแหล่งเดิมเมื่อ 30 พฤษภาคม 2019.
ลิโล่แอนด์สติทช์ (ภาพยนตร์ พ.ศ. 2568)

| ลิโล่แอนด์สติทช์ |
| --- | --- |
ใบปิดประชาสัมพันธ์
กำกับ: ดีน เฟลสเชอร์ แคมป์
เขียนบท: คริส เกคานิโอคาลานี ไบรท์
สร้างจาก: ลีโล่ แอนด์ สติทช์ อะโลฮ่า..เพื่อนฮาข้ามจักรวาล โดย คริส แซนเดอร์ส ดีน เดอบลัวส์
อำนวยการสร้าง:   แดน ลิน  โจนาธาน เอริก 
นักแสดงนำ:   คริส แซนเดอร์ส  ไมอา คีโลฮา  ซิดนีย์ อากูด่ง  แซก กาลิเฟียนาคิส  บิลลี แม็กนัสเซน  เทีย คาร์เรเร  คอร์ตนีย์ บี. แวนซ์ 
กำกับภาพ: ไนเจล บลัก
บริษัทผู้สร้าง:   วอลต์ดิสนีย์พิกเชอส์  ไรด์แบ็ก  
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   ค.ศ. 2025 (2025) 
ประเทศ: สหรัฐ
ภาษา: อังกฤษ
ลิโล่แอนด์สติทช์ (อังกฤษ: Lilo & Stitch) เป็นภาพยนตร์อเมริกันแนวไซไฟที่มีกำหนดออกฉายในอนาคต กำกับโดยดีน เฟลสเชอร์ แคมป์ และบทภาพยนตร์โดย คริส เกคานิโอคาลานี ไบรท์ อำนวยการสร้างโดยวอลต์ดิสนีย์พิกเชอส์และไรด์แบ็ก ภาพยนตร์เรื่องนี้จะเป็นภาพยนตร์ฉบับคนแสดง/ซีจีรีเมคของภาพยนตร์แอนิเมชันดิสนีย์ที่ออกฉายในปี 2002 เรื่อง ลีโล่ แอนด์ สติทช์ อะโลฮ่า..เพื่อนฮาข้ามจักรวาล นำแสดงโดยไมอา คีโลฮา ในบทลีโล เปเลไก โดยมีคริส แซนเดอร์ส ผู้เขียนบทและผู้กำกับลีโล่ แอนด์ สติทช์ อะโลฮ่า..เพื่อนฮาข้ามจักรวาล กลับมาพากย์เสียงเป็นสติทช์ นอกจากนี้ แซก กาลิเฟียนาคิส, ซิดนีย์ อากูด่ง, บิลลี แม็กนัสเซน, คอร์ตนีย์ บี. แวนซ์ และนักแสดงดั้งเดิม เทีย คาร์เรเร, เอมี ฮิลล์ และเจสัน สก็อตต์ ลี ก็จะกลับมาแสดงด้วย
ลิโล่แอนด์สติทช์ มีกำหนดเข้าฉายในสหรัฐโดยวอลต์ดิสนีย์สตูดิโอส์โมชันพิกเชอส์ในช่วงฤดูร้อนปี 2025
นักแสดง

คริส แซนเดอร์ส ให้เสียงเป็น สติทช์
ไมอา คีโลฮา รับบทเป็น ลิโล่ เปเลไก
แซก กาลิเฟียนาคิส ให้เสียงเป็น ดร.จุมบา จูกิบา
ซิดนีย์ อากูด่ง รับบทเป็น นานี เปเลไก
ไคโป ดูดอย รับบทเป็น เดวิด คาเวนา
เทีย คาร์เรเร รับบทเป็น คีโค
คอร์ตนีย์ บี. แวนซ์ รับบทเป็น คอบรา บับเบิลส์
เอมี ฮิลล์ รับบทเป็น ตูตู
เจสัน สก็อตต์ ลี รับบทเป็น ผู้จัดการงานเลี้ยงลูอาว
แหล่งข้อมูลอื่น

ลิโล่แอนด์สติทช์ ที่อินเทอร์เน็ตมูวีเดตาเบส
สมาชิกสภาผู้แทนราษฎรจังหวัดราชบุรี

| เขตเลือกตั้งสมาชิกสภาผู้แทนราษฎร |
| --- | --- |
จังหวัดราชบุรี
เขตเลือกตั้งในปัจจุบัน
จำนวนเขต: 5
คะแนนเสียง: 136,522 (พลังประชารัฐ)   	121,907 (รวมไทยสร้างชาติ)
เขตเลือกตั้งปัจจุบัน
ก่อตั้ง: พ.ศ. 2476
ที่นั่ง: กล้าธรรม (3)   รวมไทยสร้างชาติ (2)
สมาชิกสภาผู้แทนราษฎร: ดูในบทความ
จังหวัดราชบุรี มีเขตเลือกตั้งสมาชิกสภาผู้แทนราษฎร 5 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 5 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์

หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดราชบุรีมีสมาชิกสภาผู้แทนราษฎรคนแรก คือ นายกิมเส็ง (โกศล) สินธุเสก
นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 7 สมัย ได้แก่ นายทวี ไกรคุปต์
สมาชิกสภาผู้แทนราษฎรสตรีคนแรกของจังหวัดราชบุรี คือ นางสาวกุสุมา ศรสุวรรณ (จากการเลือกตั้งในเดือนมีนาคม พ.ศ. 2535)
ตระกูลการเมืองที่ได้รับเลือกตั้งมากที่สุด คือ นพอมรบดี (3 คน) ได้แก่ นางกอบกุล นพอมรบดี, นายมานิต นพอมรบดี และนางสาวกุลวลี นพอมรบดี